Maija Amoliņa
Maija Amoliņa (dzimusi 1939. gada 5. jūnijā Liepājā) ir latviešu žurnāliste. Absolvējusi Liepājas mūzikas vidusskolu. 1957. gadā iestājusies Latvijas Valsts Konservatorijā diriģēšanas specialitātē. 1963. gadā sākusi strādāt Valsts TV un Radioraidījumu komitejā. 1975. gadā sākusi strādāt par mūzikas raidījumu redaktori un vadītāju Latvijas Televīzijā. Strādājusi pie vairāku Latvijas un pasaules mūziķu portretiem. Zināmākais Amoliņas veidotais raidījums ir videofilma "Mariss Jansons", kura saņēmusi vairākas balvas, tai skaitā Lielā Kristapa balvu nominācijā "Labākais scenārists". 2011. gadā apbalvota ar Atzinības krustu par savu darbu Latvijas kultūras un mākslas popularizēšanā. 2017. gadā ieguvusi Cicerona balvu mediju jomā par savu darbu mūzikas žurnālistikā.